Številka: 47800-10/2024-3340-9

Datum: 15. 3. 2024

Na podlagi 4. člena Zakon o lastninjenju kulturnih spomenikov v družbeni lastnini (Uradni list RS, št. [89/99](http://www.uradni-list.si/1/objava.jsp?sop=1999-01-4260) in [107/99 – popr.](http://www.uradni-list.si/1/objava.jsp?sop=1999-21-0104)) in drugega odstavka 73. člena Zakona o uresničevanju javnega interesa na področju kulture (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP) v povezavi z 68. in 69. členom Zakona o stvarnem premoženju države in samoupravnih lokalnih skupnosti (Uradni list RS št. 11/18 in 79/18) ter 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) Ministrstvo za kulturo objavlja

**namero za sklenitev neposredne pogodbe**

o oddaji nepremičnin v območju gradu Kostanjevica s samostanom in galerijo na prostem – Formo Vivo (EŠD 8766) Galeriji Božidar Jakac Kostanjevica na Krki v upravljanje za obdobje petih let.

Lastnica kulturnega spomenika je Republika Slovenija, Ministrstvo za kulturo pa je upravljalec na podlagi Zakona o lastninjenju kulturnih spomenikov v družbeni lastini.

Predmet pogodbe so nepremičnine:

* stavba 774-1 v k. o. 1331 Kostanjevica s površino 6.731 m2, v naravi samostanski kompleks,
* stavba 1407-1 v k. o. 1331 Kostanjevica s površino 107,6 m2, v naravi t. i. mlin,
* parcela \*113 v k. o. 1331 Kostanjevica s površino 8.474 m2,
* parcela \*115 v k. o. 1331 Kostanjevica s površino 392 m2,
* parcela 1384 v k. o. 1331 Kostanjevica s površino 1.770 m2,
* parcela 1386/1 v k. o. 1331 Kostanjevica s površino 4.139 m2,
* parcela 1386/2 v k. o. 1331 Kostanjevica s površino 3.472 m2,
* parcela 1387/1 v k. o. 1331 Kostanjevica s površino 6.868 m2,
* parcela 1387/2 v k. o. 1331 Kostanjevica s površino 1.366 m2,
* parcela 1387/3 v k. o. 1331 Kostanjevica s površino 714 m2,
* parcela 1400/1 v k. o. 1331 Kostanjevica s površino 4.371 m2,
* parcela 1400/3 v k. o. 1331 Kostanjevica s površino 394 m2,
* parcela 1793 v k. o. 1331 Kostanjevica s površino 3.463 m2,
* parcela 1397/1 v k. o. 1331 Kostanjevica s površino 10.814 m2,
* parcela 1397/2 v k. o. 1331 Kostanjevica s površino 8.526 m2,
* parcela 1397/3 v k. o. 1331 Kostanjevica s površino 4.074 m2,
* parcela 1397/4 v k. o. 1331 Kostanjevica s površino 2.784 m2,
* parcela 1397/5 v k. o. 1331 Kostanjevica s površino 7.834 m2,
* parcela 648/2 v k. o. 1336 Orehovec s površino 5.328 m2 do deleža 5/333 in
* parcela 653/10 v k. o. 1336 Orehovec s površino 3.776 m2 do deleža 55/3776;

Nepremičnine se dajejo v upravljanje in uporabo Javnemu zavodu Galerija Božidar Jakac Kostanjevica na Krki, ki je pooblaščen muzej in opravlja državno javno službo skladno s Sklepom Vlade Republike Slovenije št. 62100-1/2013/33 z dne 19. 3. 2013. Z javnim zavodom se sklene neposredna pogodba o upravljanju kulturnega spomenika državnega pomena, pod pogojem, da prevzame obveznost rednega vzdrževanja, kritja obratovalnih in drugih stroškov, za katere se stranki dogovorita s pogodbo za izvajanje muzejske dejavnosti, ki bodo povečale prepoznavnost kulturnega spomenika in kraja, tako da se poveča število obiskovalcev, kulturnih dogodkov in drugih prireditev.

Pogodbeni upravljalec je dolžan plačevati vse obratovalne stroške, stroške rednega vzdrževanja, stroške nadomestila za uporabo stavbnega zemljišča in druge stroške, za katere se stranki dogovorita v pogodbi.

Lastnica si pridružuje pravico, da lahko do sklenitve pravnega posla brez odškodninske odgovornosti postopek oddaje ustavi.

Pogodba bo sklenjena po poteku najmanj 20 dni od objave na spletni strani Ministrstva za kulturo.

Morebitne informacije so dosegljive na naslovu: Republika Slovenija, Ministrstvo za kulturo, Maistrova ulica 10, Ljubljana, ali po elektronski pošti: kristijan.bajt@gov.si.

dr. Asta Vrečko

MINISTRICA